b'\n_START_ARTICLE_\nParaf (sastav)\n_START_SECTION_\nPovijest sastava\n_START_PARAGRAPH_\nDjelovali su na podru\xc4\x8dju Rijeke. Oni i Termiti stvorili su "Ri-rock" na kojem su frontmana "Termita" Predraga Kraljevi\xc4\x87a-Kralja proglasili prvim kraljem Ri rocka._NEWLINE_Parafi su odr\xc5\xbeali prvi nastup na Belvederu u Rijeci 31. prosinca 1976._NEWLINE_Nakon okon\xc4\x8danih zavrzlama oko izgleda omota plo\xc4\x8de i vje\xc5\xa1tog kompromisa izme\xc4\x91u sastava i izdava\xc4\x8da, te neizbje\xc5\xbenog (i smije\xc5\xa1nog) oporezivanja na \xc5\xa1und, napokon se objavljuje prvijenac Parafa pod naslovom "A dan je tako lijepo po\xc4\x8deo". Nakon objavljivanja plo\xc4\x8de pjeva\xc4\x8d i gitarist Valter Kocijan\xc4\x8di\xc4\x87 napu\xc5\xa1ta Parafe ("...sve \xc5\xa1to sam imao za re\xc4\x87i rekao sam na toj plo\xc4\x8di...")._NEWLINE_Godine 1980. izlazi kompilacija "Novi punk val" na kojoj su uvr\xc5\xa1tene pjesme Parafa ("Narodna pjesma") i nastupaju kao predgrupa engleskom sastavu The Ruts na njihovoj jugoslavenskoj turneji._NEWLINE_U Parafima 1981. g. dolazi do izmjene \xc4\x8dlanova. Umjesto pjeva\xc4\x8da Valtera Kocijan\xc4\x8di\xc4\x87a dolazi pjeva\xc4\x8dica Pavica Mijatovi\xc4\x87 pod nadimkom Vim Cola, dok na gitaru dolazi Klaudio \xc5\xbdic. Ubrzo nakon dolaska Klaudio \xc5\xbdic napu\xc5\xa1ta Parafe kojima se pridru\xc5\xbeuju gitarist Mladen Vi\xc4\x8di\xc4\x87 i klavijaturist Raoul Varlen s kojima mijenjaju stil i priklanjaju se novovalnom glazbenom izrazu. Uskoro izlazi singl "Fini de\xc4\x8dko/Tu\xc5\xbene u\xc5\xa1i" koji im najavljuje album "Izleti"._NEWLINE_80-ih godina odr\xc5\xbeali su koncert u Osijeku u tada\xc5\xa1njem STUC-u._NEWLINE_Nakon raspada Termita 1984., gitarist Robert Ti\xc4\x8di\xc4\x87-Tica prelazi u Parafe i tijekom snimanja plo\xc4\x8de umire zbog uro\xc4\x91ene sr\xc4\x8dane mane. Ubrzo ga zamjenjuje Mladen Ili\xc4\x87 (Konjak). U prosincu izlazi i posljednji album Parafa "Zastave".'